દુકાનદાર નિયમ મુજબ પ્લાસ્ટિકની બેગ આપવા માગતા વેપારીઓએ નગરપાલિકા પાસેથી પ્રમાણપત્ર મેળવીને પ્રતિમાસ રૂા.૪ હજાર લેખે ૧૨ માસના રૂા.૪૮ હજાર ભરીને પ્રમાણપત્ર મેળવવાનું રહેશે. આ નિયમોનું ઉલ્લંઘન કરનાર વ્યકિતઓ સામે પર્યાવરણ સુરક્ષા અધિનિયમ ૨૦૧૬ મુજબ કાર્યવાહી કરવામાં આવશે. હિંમતનગરમાં શુક્રવારે પાનના ગલ્લાના વેપારીઓ સહિત ફરસાણ, ચાની કીટલી તથા શાકમાર્કેટના વેપારીઓ સાથે મેરાથોન મિટીંગનું આયોજન કરી આગામી સમયમાં પર્યાવરણનું જતન કરવા માટે વેપારીઓને માર્ગદર્શન આપવામાં આવ્યુ હતું. ગલ્લા એસોસીએશનના વેપારીઓએ સોમવારથી પીવાના પાણીના પ્લાસ્ટિકના પાઉચ ન રાખવા માટેની બાંહેધરી આપી હતી. ઉપસ્થિત વેપારીઓને પર્યાવરણનું જતન અંગેની માહિતી આપવામાં આવી હતી.